થોડા દિવસો પછી 12 ફેબ્રુઆરી 2005ના રોજ સાનિયાએ હૈદરાબાદમાં ડબલ્યુ.ટી.એ. ચેમ્પિયનશીપ જીતીને તેની કારકિર્દીમાં વધુ એક છોગું ઉમેર્યુ. આ વિજય દ્વારા સાનિયા ડબલ્યુટીએ ચેમ્પિયનશીપ જીતનાર પહેલી ભારતીય મહિલા ખેલાડી બની. હાલ ભારતના યુથ આઈકોન તરીકે લોકપ્રિય એવી સાનિયાએ અત્યાર સુધીની કારકિર્દીમાં વુમન્સ સીંગલ્સમાં 10 ઓક્ટોબર 2005ના રોજ 31નું અને વુમન્સ ડબલ્સમાં 8 મે 2006ના રોજ 37નું શ્રેષ્ઠ રેન્કિન્ગ હાંસલ કર્યુ છે. પોતાની રમતની સાથે સાનિયા કોઈને કોઈ કારણસર સમાચાર માધ્યમોમાં છવાયેલી રહે છે તેના પરથી જ તેની લોકપ્રિયતાનો અંદાજો લગાવી શકાય.